એનટીપીસીની ૪૨૦૦ મેગાવોટની ક્ષમતાવાળા પૂર્વીય ભારતમાં સ્થિત પ્લાન્ટને કોલસાની સપ્લાય કરનાર માઇનમાં સ્ટોક ખતમ થવાના આરે છે. આના કારણે દિલ્હી, ઉત્તરપ્રદેશ, બિહાર, ઝારખંડ અને પશ્ચિમ બંગાળ સહિત સમગ્ર ઉત્તર ભારતમાં થનારપાવર સપ્લાય ખુબ વહેલી તકે પ્રભાવિત થવાની શક્યતા છે. ભૂમિ અધિગ્રહણ સાથે જોડાયેલા વિવાદોના કારણે આ માઇનના વિસ્તરણમાં વિલંબની સ્થિતી સર્જાઇ ગઇ છે. જેના કારણે આ વિસ્તારમાં સ્થિત બે મહત્વપૂર્ણ પ્લાન્ટના પ્રોડક્શનમાં ભારે ઘટાડો થયો છે. સાથે સાથે તેમના સ્ટોક્સ પણ ખાલી થઇ રહ્યા છે. કેન્દ્ર સરકાર આ મુદ્દાને ઉકેલવા માટે સ્થાનિક વહીવટીતંત્રના સીધા સંપર્કમાં છે.